ગુરુત્વાકર્ષણને ખંખોળવામાં અને બ્લૅક હૉલના ગુણધર્મો ચકાસવામાં હોકિંગ માર્ગદર્શક બની ગયા. તેમણે ખોંખારીને કહ્યંુ કે, બ્લૅક હૉલને મામૂલી ગણનારા ધૂળ ફાંકે છે. વાસ્તવમાં બ્લૅક હૉલ ઉર્ફે તળિયા વગરનો ગુરુત્વાકર્ષણનો ગોબો એટલો તો ગહન અને ઊંડો પડે છે કે તેમાંથી પ્રકાશ પણ નીકળી ન શકે. હોકિંગના આ કાર્યે આધુનિક ભૌતિક શાસ્ત્રને નવો વળાંક આપ્યો. લાંબી અને જટિલ ગણતરીઓ કરીને હોકિંગે શોધી કાઢ્યું કે બ્લૅક હૉલ તો પૌરાણિક સંહારના દેવતાના અવતાર જેવા છે. છેવટે બ્લૅક હૉલ વિસ્તરતા તેમાંથી રેડિયેશન લીક થાય છે અને છૂટા પડેલા કણો સર્વત્ર ફેલાય છે અને અંતમાં કલ્પો બાદ વિસ્ફોટ થાય છે અને ગાયબ થાય છે.